b"\n_START_ARTICLE_\nBaronia de Gelida\n_START_PARAGRAPH_\nLa baronia de Gelida fou una jurisdicci\xc3\xb3 senyorial centrada en el castell de Gelida que comprenia els llocs de Gelida i de Sant Lloren\xc3\xa7 d\xe2\x80\x99Hortons._NEWLINE_El primer senyor de Gelida fou \xc3\x88nnec, dit Bonfill, que fou Procurador de la Casa Comtal de Barcelona. La seva filla, Eliarda, cas\xc3\xa0 amb Hug de Cervell\xc3\xb3. Des del segle IX la Baronia pertangu\xc3\xa9 als Cervell\xc3\xb3, els quals vers el 1297 la vengueren al rei Jaume II; aquest la vengu\xc3\xa9 la baronia a Sibil\xc2\xb7la I de Pallars Sobir\xc3\xa0, comtessa de Pallars, el 1309. La baronia resta poc temps en mans dels comtes de Pallars, ja que aquests, el 1347, venen la baronia a Pere III d'Arborea. Posteriorment, l'any 1367, Beatriu d'Arborea, comtessa de Narbona, ven la baronia al ciutad\xc3\xa0, i banquer, de Barcelona Berenguer Bertran. La baronia rest\xc3\xa0 en mans de la fam\xc3\xadlia Bertran fins a mitjan segle XVI que pass\xc3\xa0, per successi\xc3\xb3, als Erill. Degut al suport de la fam\xc3\xadlia Bertran a Pere el Conestable de Portugal durant la Guerra civil catalana, el 1472 la baronia \xc3\xa9s confiscada a Francesc Bertran i de Calders, qui fou cavaller\xc3\xads reial de Pere. La baronia fou restitu\xc3\xafda a Francesc el 1481 pel rei Ferran II._NEWLINE_Despr\xc3\xa9s fou creat un indiv\xc3\xads: una meitat pass\xc3\xa0 als Perapertusa, als Bournonville i als Pin\xc3\xb3s, que el 1733 la vengueren als Dalmau; i l\xe2\x80\x99altra meitat pass\xc3\xa0 als Despalaus, als Tord i als Marimon."